సరబ్ జోత్ సింగ్

సరబ్ జోత్ సింగ్ (జననం 2001 సెప్టెంబరు 30) ఒక భారతీయ షూటర్ క్రీడాకారుడు. ఆయన ఒలింపియన్ పతక విజేత. ఆయన 10 మీటర్ల ఎయిర్ పిస్టల్ విభాగంలో పోటీపడతాడు. ఆయన 2024 పారిస్‌లో జరిగిన సమ్మర్ ఒలింపిక్స్‌లో 10 మీటర్ల ఎయిర్ పిస్టల్ మిక్స్‌డ్ టీమ్ ఈవెంట్‌లో మను భాకర్‌తో కలిసి కాంస్య పతకాన్ని గెలుచుకున్నాడు, ఇది ఆ ఒలింపిక్స్‌లో భారతదేశానికి రెండవ పతకం.

 ప్రారంభ జీవితం 
సరబ్ జోత్ హర్యానాలోని బరారా బ్లాక్ అంబాలాలోని ధీన్ గ్రామానికి చెందినవాడు. అతను జతీందర్ సింగ్ అనే రైతు, గృహిణి అయిన హర్దీప్ కౌర్‌ల కుమారుడు. చండీగఢ్‌లోని సెక్టార్ 10లోని డిఎవి కాలేజీలో ఆయన చదువుకున్నాడు. అతను సెంట్రల్ ఫీనిక్స్ క్లబ్‌లోని కోచ్ అభిషేక్ రాణా అంబాలా కాంట్-ఆధారిత ఎఆర్ షూటింగ్ అకాడమీలో శిక్షణ పొందుతున్నాడు.

 కెరీర్ 
2022 ఆసియా క్రీడలు, చైనాలోని హాంగ్‌జౌలో పాల్గొన్న భారత షూటింగ్ జట్టులో ఆయన ఒక సభ్యుడు. 2022 ఆసియా క్రీడల్లో సరబ్‌జోత్ సింగ్, అర్జున్ సింగ్ చీమా, శివ నర్వాల్‌లతో కూడిన భారత 10 మీటర్ల ఎయిర్ పిస్టల్ జట్టు చైనాను ఓడించి స్వర్ణం సాధించింది. ఆసియా క్రీడల షూటింగ్ పోటీ మిక్స్‌డ్ 10 మీటర్ల ఎయిర్ పిస్టల్‌లో దివ్య టీఎస్‌తో కలిసి సరబ్ జోత్ భారత్‌కు రజత పతకాన్ని అందించాడు.

అంతకుముందు 2021లో, అతను ప్రపంచ ఛాంపియన్‌షిప్‌ల వ్యక్తిగత, టీమ్ ఈవెంట్‌లలో స్వర్ణం గెలుచుకున్నాడు. 2019లో ISSF జూనియర్ ప్రపంచకప్‌లో స్వర్ణం సాధించాడు.

అతను 2024 సమ్మర్ ఒలింపిక్స్‌లో పారిస్‌లో 10 మీటర్ల ఎయిర్ పిస్టల్ మిక్స్‌డ్ టీమ్ ఈవెంట్‌లో మను భాకర్‌తో కలిసి కాంస్య పతకాన్ని గెలుచుకున్నాడు.

 మూలాలు 

వర్గం:ఒలింపిక్ క్రీడలలో పతకం సాధించిన భారత క్రీడాకారులు
వర్గం:2001 జననాలు
వర్గం:జీవిస్తున్న ప్రజలు